กะหล่ําดาว จากที่สูง สู่จานสุขภาพ
กะหล่ําดาว ผักจิ๋วที่กําลังเป็นที่นิยมของตลาดในปัจจุบัน เป็นพืชผักในกลุ่มเดียวกับคะน้า กะหล่ําดอกและผักกาด มีลักษณะคล้ายกะหล่ําปลีขนาดเล็กมีคุณค่าทางโภชนาการสูง มีแคลอรี่ต่ําแต่ให้ไฟเบอร์สูง มีวิตามินเคสูง กระตุ้นการทํางานของเลือดและกระดูก ปริมาณวิตามินซีที่สูงช่วยปรับสมดุลร่างกายเสริมภูมิคุ้มกัน และกระตุ้นการดูดซึมธาตุเหล็กไปใช้งานได้ดี ลดความเสี่ยงต่อการเป็นโรคเรื้อรัง ทั้งเรื่องเบาหวาน ความดันโลหิตสูงและไขมันในเส้นเลือด